એબીવીપીના કાર્યકારો મંગળવારે સવારે 11.30 કલાકે ગિરીન બક્ષીને તેમની ચેમ્બરમાંથી બહાર ખેંચી લાવ્યા હતા અને તેમને ધોલધપાટ કર્યા બાદ તેમના ચહેરા પર કાળું પ્રવાહી ફેંકી મોં કાળું કરી નાખ્યું હતું અને બાદમાં યુનિવર્સિટીમાં ફેરવ્યા હતા અને ગિરીન બક્ષીને વાઈસ ચાન્સેલરની ઓફિસમાં લઈ ગયા હતા. જ્યાં તેમણે રજિસ્ટ્રાર અને વીસીને પણ ગિરીન બક્ષી જેવા હાલ કરવાની ધમકી આપી હતી. આ ઘટના યુનિવર્સિટીના સીસીટીવી કેમેરામાં કેદ થઈ ગઈ હતી.